Diari Oficial de la Generalitat Valenciana


Sumari del DOGV 3136, del 04-12-1997 (1997/11973)

Bases per a la provisió en propietat d'una plaça de tècnic d'administració general, de la plantilla de personal funcionari de l'Ajuntament de Benifaió.
-------------------------------------------------------------------------------------------------------------------------------------------------------

### Dades del document

Número de DOGV
:   3136

Data del DOGV
:   04-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11480


Data del document
:   29-10-1997

Organisme emissor
:   Ajuntament de Benifaió

Tipus de document
:   Anunci

Descriptors 

:   * Benifaió
    * professió administrativa
    * concurs administratiu
    * administració local

Bases per a la provisió en propietat d'una plaça de tècnic d'administració general, de la plantilla de personal funcionari de l'Ajuntament de Benifaió. [97/X11800]
  
Primera. Objecte, denominació i característiques de la plaça que es convoca
  
L'objecte de aquesta convocatòria és la provisió en propietat d'una plaça de Tècnic d'Administració General, de l'Escala d'Administració General, Subescala Tècnics, Grup A de titulació de l'article 25 de la Llei 30/84, de 2 d'agost, per promoció interna, enquadrada en la plantilla de funcionaris d'aquest Ajuntament.
  
Segona. Sistema de selecció
  
El sistema de selecció serà per oposició.
  
Tercera. Dotació de la plaça
  
La dotació de la plaça consistirà en les retribucions bàsiques corresponents al grup A, i en les retribucions complementàries establides en la relació de llocs de treball, amb un nivell de complement de destinació 24.
  
L'aspirant que resulte seleccionat es sotmetrà al règim d'incompatibilitats vigent.
  
Quarta. Jornada de treball i funcions
  
La jornada de treball i règim d'horaris serà l'establida pels funcionaris públics en la legislació vigent i en el Conveni del Personal funcionari.
  
Les funcions seran les específiques del lloc de treball, assenyalades en la relació de llocs de treball d'aquest Ajuntament.
  
L'aspirant que resulte seleccionat es sotmetrà al règim d'incompatibilitats vigent.
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de reunir els següents requisits referits a l'últim dia de presentació d'instàncies:
  
Ser funcionari de carrera de l'Ajuntament de Benifaió i estar integrat en el Grup C dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, que pertany a l'escala d'Administració General, subescala administrativa.
  
Tindre una antiguitat com a funcionari de carrera de dos anys, almenys, en el cos o escala a què pertany.
  
Tindre la nacionalitat espanyola o la d'un dels restants estats membres de la Unió Europea o d'aquells estats als quals els siga d'aplicació la lliure circulació dels treballadors en els termes prevists en la llei estatal que regula la matèria.
  
Tindre complits 18 anys i no haver complit l'edat de jubilació, edats ambdues referides al dia en què finalitze el termini de presentació d'instàncies.
  
Estar en possessió del títol de llicenciat en Dret, Ciències Polítiques, Econòmiques o Empresarials, Intendent o Actuari Mercantil, o en condicions de obtindre'l en el termini en què finalitze la data assenyalada per a la presentació de sol·licituds.
  
No patir malaltia o defecte físic que impedisca l'exercici de les corresponents funcions. El qui tinga la condició de minusvàlid, haurà d'acreditar l'aptitud per a l'exercici de les funcions corresponents a la plaça objecte d'aquesta convocatòria, mitjançant dictamen expedit, en data posterior a la publicació de les presents bases en el Butlletí Oficial de la Província i amb anterioritat a l'inici de les proves selectives, per un equip multiprofessional competent, de conformitat amb allò establit en l'article 38.3 de la Llei 13/82, de 7 d'abril.
  
No trobar-se inhabilitat penalment per a l'exercici de funcions públiques.
  
No haver sigut separat, mitjançant expedient disciplinari, de qualsevol administració o ocupació pública.
  
Sisena. Forma i termini de presentació de sol·licituds
  
Les sol·licituds per a prendre part en el procediment selectiu, en les quals els aspirants hauran de manifestar que estan en possessió de tots i cada un dels requisits que s'exigeixen en la base cinquena, es dirigiran al Sr. alcalde-president de l'Ajuntament de Benifaió, es presentaran en el Registre General de l'Ajuntament, o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, i podran utilitzar la instància-model que es facilità a les oficines municipals, situades a la plaça de l'Ajuntament nº 15, planta segona de 9 a 14 hores, durant el termini de 20 dies naturals comptadors a partir de l'endemà de la publicació d'aquesta convocatòria en el Boletín Oficial del Estado.
  
A la sol·licitud s'acompanyarà fotocòpia del document nacional d'identitat.
  
Setena. Admissió d'aspirants
  
Per a ser admesos a les proves selectives bastarà que els aspirants manifesten en les seues instàncies reunir totes i cada una de les condicions exigides en la base cinquena, referides a la data d'expiració del termini de presentació d'instàncies.
  
Expirat aquell, per resolució es declararà aprovada la llista d'admesos i d'exclosos. Dita resolució es publicarà en el Butlletí Oficial de la Província i al tauler d'edictes de l'Ajuntament, i s'hi indicarà el termini de deu dies per a subsanació de defectes pels aspirants exclosos. Així mateix, en dit termini es podrà presentar qualsevol reclamació pertinent pels interessats.
  
La publicació de dita resolució serà determinant dels terminis a efectes de possibles impugnacions o recursos.
  
Les errades materials o de fet podran subsanar-se en qualsevol moment, d'ofici o a petició de les persones interessades.
  
Si no es produís cap reclamació, suggeriment o petició de subsanació, la resolució provisional esdevindrà definitiva automàticament. En altre cas, resoltes les reclamacions i subsanacions, es donarà publicitat d'això a través de la publicació al tauler d'edictes de l'Ajuntament o notificant individualment els directament interessats.
  
No obstant, si per errada material o una altra causa extraordinària, algun aspirant no figurara en la llista d'exclosos i tampoc no estiguera en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant ell, mitjançant còpia de la sol·licitud segellada en l'oficina receptora, a proposta del Tribunal reunit a l'efecte amb anterioritat al començament del primer exercici, el qual ho farà constar en acta i ho elevarà a l'Alcaldia, la qual resoldrà definitivament sobre l'admissió o exclusió, i ho comunicarà perquè en prenga coneixement i efectes al Tribunal, i notificació als interessats, quedant sense efecte l'exercici de l'aspirant en el cas que resultara exclòs.
  
En la mateixa resolució s'indicarà la composició dels membres del Tribunal i s'indicarà el dia, lloc i hora de celebració del primer exercici de l'oposició.
  
Vuitena. Tribunal
  
El Tribunal que portarà a cap la selecció estarà constituït pels següents membres amb veu i vot:
  
President: El de la Corporació o membre d'aquesta en qui delegue.
  
Secretari: La secretària general de la Corporació o funcionari de la mateixa en qui delegue.
  
Vocals:
  
Un representant de l'administració del Consell designat per la Conselleria de Presidència de la Generalitat Valenciana.
  
Un funcionari de carrera de l'Ajuntament amb titulació igual o superior a la requerida per a la plaça que es convoca, nomenat pel president de la Corporació.
  
Un representant del personal funcionari de l'Ajuntament de titulació igual o superior a la requerida per a la plaça que es convoca designat pels delegats de Personal de l'Ajuntament.
  
La designació dels membres del Tribunal inclourà la dels respectius suplents.
  
Als efectes de allò disposat en l'annex IV del Reial Decret 236/88, de 4 de març, el tribunal que actue en aquesta prova selectiva tindrà la categoria 1ª de les recollides en aquell. El Tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, sent necessària, en qualsevol cas, la del president i de la secretària o dels qui els substituïsquen.
  
De la mateixa manera, podran nomenar-se assessors del Tribunal quan per raó de les proves o altres circumstàncies així ho aconsellen; el Tribunal mitjançant el seu president podrà disposar la incorporació al mateix amb caràcter temporal d'assessors per a col·laborar en el desenvolupament del procés selectiu sota la direcció del tribunal, els quals tindran la consideració dels vocals. El seu nomenament, si pertocara, es publicarà conjuntament amb el dels altres membres del Tribunal.
  
En la composició del Tribunal es vetllarà pel compliment del principi d'especialitat, la totalitat dels membres haurà d'estar en possessió de titulació igual o superior a l'exigida per a l'ingrés en la subescala tècnica d'Administració General i en cap cas els òrgans de selecció podran estar formats majoritàriament per funcionaris pertanyents al mateix cos o escala que haja de seleccionar.
  
Les decisions es prendran per majoria de vots dels membres presents, i resoldrà, en cas d'empat, el vot del qui actue com a president.
  
Els membres del Tribunal podran ser recusats pels aspirants de conformitat amb allò previst en l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració del primer exercici de les proves selectives s'anunciaran en la publicació de la resolució, que aprove la llista d'admesos i exclosos, a què es refereix la base 7ª.
  
Deu. Ordre d'intervenció dels aspirants. Identificació
  
Els aspirants seran convocats per a cada exercici en una única crida. Llevat dels casos de força major degudament justificats i apreciats pel tribunal amb absoluta llibertat de criteri, la no presentació d'un aspirant a qualsevol dels exercicis obligatoris, en el moment de ser cridat determinarà automàticament el decaïment del seu dret a participar en el mateix exercici i en els successius, i quedarà en conseqüència exclòs del procediment selectiu.
  
L'ordre d'intervenció dels aspirants en aquells exercicis que no es podran realitzar conjuntament, es determinarà per sorteig abans del seu començament.
  
El tribunal podrà requerir en qualsevol moment als aspirants que acrediten la seua identitat, raó per la qual, hauran d'anar proveïts del document nacional d'identitat.
  
Onze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si n'hi hagués, per rigorós ordre de puntuació assolida, i elevarà dita relació a l'Alcaldia-Presidència, enviant a aquesta així mateix l'acta de l'última sessió, sense que es poguera aprovar ni declarar que ha superat aquest procediment selectiu un nombre superior d'aspirants al de places convocades.
  
Dotze. Presentació de documents
  
L'aspirant proposat pel tribunal haurà d'aportar davant la Corporació, dins del termini de vint dies hàbils des que es faça pública la relació d'aprovats, els documents acreditatius següents de les condicions de capacitat i requisits en la base cinquena d'aquesta convocatòria:
  
Certificat de naixement.
  
Fotocòpia del DNI acompanyada de l'original per a la seua compulsa.
  
Certificat mèdic oficial acreditatiu de no patir malaltia o defecte físic o psíquic que l'impossibilite per al normal exercici de les funcions pròpies del càrrec. Aquest certificat haurà de ser presentat en imprès oficial i per un col·legiat competent.
  
Declaració jurada de no haver sigut separat, mitjançant expedient disciplinari, del servei de qualsevol Administració Pública, ni trobar-se inhabilitat per a l'exercici de la funció.
  
Original i fotocòpia per a compulsa del títol exigit.
  
Declaració jurada de no trobar-se incurs en causa d'incompatibilitat o incapacitat.
  
Declaració de l'interessat de no estar exercint cap lloc o activitat en el sector públic delimitat en l'article 1 de la Llei 53/1984, de 26 de desembre. Així mateix, s'indicarà que no realitza cap activitat privada incompatible i que no percep cap pensió en els termes de l'article 13 del Reial Decret 589/1985, de 30 d'abril.
  
Els aspirants proposats que tinguen la condició de funcionaris de carrera quedaran exempts de justificar documentalment les condicions generals a què es refereix la base cinquena que ja hagueren estat provades per a obtenir el seu anterior nomenament, però hauran de presentar un certificat del Ministeri, Corporació Local, Comunitat Autònoma o organisme oficial de qui depenga, on acreditarà la seua condició i totes les circumstàncies que consten en l'expedient de personal.
  
Per al torn restringit de promoció interna:
  
Còpia de la titulació exigida acompanyada d'original per a la seua compulsa.
  
Certificació expedida per la secretària general acreditativa del grup, escala, subescala i antiguitat en l'Ajuntament de Benifaió.
  
Si en el termini assenyalat, i tret del casos de força major, la persona proposada no presenta la documentació, no compleix els requisits o incorreguera en falsedat en la documentació, no podrà ser nomenada i quedaran anul·lades totes les actuacions sense perjudici de la responsabilitat que poguera derivar-se'n per falsedat en la seua sol·licitud.
  
Tretze. Nomenament i presa de possessió
  
Complits els requisits precedents, s'efectuarà el nomenament en propietat de l'aspirant proposat, qui haurà de prendre possessió del càrrec dins el termini de vint dies, comptadors des de l'endemà d'aquell en què li siga notificat el nomenament.
  
Abans de prendre possessió haurà de prestar jurament i promesa del càrrec.
  
Catorze. Incidències
  
El tribunal queda facultat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en les presents bases.
  
Quinzena. Normativa i recursos
  
La convocatòria es regirà, en allò no previst per aquestes bases, per allò establit en la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost de Mesures per a la reforma de la Funció Pública i les seus modificacions posteriors; Decret Legislatiu de 24 d'octubre de 1995, pel que s'aprova el text refós de la Llei de Funció Pública Valenciana; Reial Decret 896/1991, de 7 de juny; Decret 69/1986, de 2 de juny, del Consell de la Generalitat Valenciana, i altres disposicions legals vigents en la matèria. Aquesta convocatòria, bases, actes administratius que se'n deriven i de l'actuació del tribunal podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú (art. 110.3).
  
Setze. Publicitat
  
Aquestes bases es publicaràn en el Boletín Oficial de la Provincia, Diari Oficial de la Generalitat Valenciana i l'anunci de la convocàtoria en extracte en el Boletín Oficial del Estado.
  
Normes específiques.
  
1. Exercicis de l'oposició.
  
Primer exercici. Obligatori i eliminatori.
  
Consistirà en la realització per escrit d'una prova de coneixements referida als continguts del programa recollits en l'apartat A) Temari de matèries comunes i B) Temari de matèries específiques relacionades amb el lloc de treball.
  
L'exercici podrà fixar-se pel Tribunal en forma de preguntes curtes a desenvolupar per l'opositor o preguntes tipus test en nombre mínim de cent amb respostes alternatives, sent una d'elles correcta.
  
La seua durada es fixarà pel Tribunal amb la deguda anticipació atenent al seu contingut, sense que puga ser inferior a 90 minuts.
  
Segon exercici. Obligatori i eliminatori.
  
Consistirà a desenvolupar per escrit un tema de caràcter general elegit pels aspirants, entre dos de proposats pel Tribunal immediatament abans de celebrar-se l'exercici. El tema guardarà relació amb el programa que s'acompanya en l'apartat B) del temari de matèries específiques relacionades amb el lloc de treball de les presents bases, encara que no s'atenga als seus epígrafs concrets, i els aspirants tindran àmplia llibertat quant a la seua forma d'exposició.
  
El temps per a la realització de l'exercici serà de dues hores.
  
En l'exercici es valorarà fonamentalment la formació general i els coneixements específics sobre la matèria, així com la claredat i l'ordre d'idees, la facilitat d'expressió escrita, l'aportació personal de l'aspirant i la seua capacitat de síntesi.
  
Una vegada conclosa la prova, l'exercici serà introduït en un sobre tancat i quedarà sota la custòdia del Tribunal Qualificador, el qual cridarà els aspirants per a la seua lectura pública.
  
Finalitzada la seua lectura el Tribunal podrà formular preguntes sobre el contingut exposat.
  
Tercer exercici. Obligatori i eliminatori.
  
Consistirà en la realització per escrit d'una o vàries proves pràctiques, determinades pel Tribunal immediatament abans de la celebració de l'exercici relacionades amb les funcions pròpies del lloc reservat a la subescala i categoria i amb les matèries incloses en el programa que figuren en les bases de la convocatòria.
  
Els opositors podran servir-se en la realització de l'exercici dels textos legals de què vagen proveïts. No es permetrà l'ús de comentaris doctrinals, llibres de consulta, jurisprudència ni formularis; això no obstant podran utilitzar les edicions d'ús comú de texts legals que incorporen notes a peu de pàgina o breus referències jurisprudencials.
  
El temps de durada de la prova o proves serà determinat pel Tribunal en funció de la dificultat que representen.
  
Quart exercici. Obligatori i no eliminatori
  
Consistirà en la traducció del castellà al valencià, d'un text administratiu, relacionat amb les funcions pròpies del lloc convocat.
  
2. Qualificació dels exercicis.
  
2.1. Els tres primers exercicis de caràcter obligatori i eliminatori, es qualificaran cada un de 0 a 10 punts, sent eliminats els aspirants que no aconseguisquen un mínim de 5 punts en cada un.
  
2.2. El quart exercici de valencià, obligatori i no eliminatori, es qualificarà de 0 a 3 punts.
  
La qualificació d'aquest quart exercici no determinarà l'eliminació dels aspirants de les proves selectives i tan sols servirà als efectes de la determinació de la qualificació definitiva o final.
  
2.3. El Tribunal queda facultat per la determinació del nivell mínim exigit per l'obtenció de dites qualificacions de conformitat amb el sistema de valoració que s'adopte en cada prova.
  
2.4. La qualificació definitiva vindrà determinada per la suma de les puntuacions obtingudes en cada un dels quatre exercicis de l'oposició.
  
2.5. Els resultats de cada exercici es publicaran immediatament després de ser acordats pel Tribunal al tauler d'anuncis de l'Ajuntament.
  
2.6. Des de la total conclusió d'un exercici o prova fins el començament del següent haurà de transcórrer un termini mínim de setanta-dues hores.
  
2.7. El Tribunal no podrà declarar superat el procés selectiu a un nombre d'aspirants superior al de les places convocades.
  
3. Annex. Programa temari.
  
Matèries comunes.
  
Tema 1. L' Acte Administratiu: Concepte i classes. Elements i requisits.
  
Tema 2. Eficàcia, executivitat i suspensió dels actes administratius. Invalidesa de l'Acte Administratiu. Classe de vicis i efectes. Conservació, conversió i convalidació. Irregularitats no invalidants.
  
Tema 3. Revisió dels actes administratius: classes. Actes presumptes: Requisits i efectes.
  
Tema 4. Notificació i publicació dels actes administratius. L'execució forçosa dels actes administratius. Requisits i classes.
  
Tema 5. El Procediment Administratiu: Concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Els subjectes.
  
Tema 6. El Procediment Administratiu: principis i disposicions generals. Les fases del procediment administratiu: iniciació, ordenació, instrucció i terminació del procediment administratiu. Procediments especials.
  
Tema 7. La revisió d'ofici i la revocació dels actes administratius.
  
Tema 8. Els recursos administratius: el recurs ordinari. El recurs de revisió. Especialitats dels recursos en matèria administrativa. Les reclamacions prèvies a l'exercici de les accions civils i laborals.
  
Tema 9. La jurisdicció contenciosa administrativa. Les parts. Actes impugnables. Idea general del procés.
  
Tema 10. La potestat reglamentària de les entitats locals. Bans. Reglaments i Ordenances: classes, procediments, elaboració i aprovació. La publicació de les normes locals. Límits de la potestat reglamentària. Impugnació davant els tribunals.
  
Tema 11. L'expropiació forçosa. Naturalesa i justificació de la potestat expropiatòria. Els subjectes de l'expropiació forçosa, la causa expropiandi. El contingut de l'expropiació.
  
Tema 12. Procediment expropiatori general. La declaració de la necessitat d'ocupació de béns o drets objecte d'expropiació. La indemnització o preu just. La garantia del preu just front a demores. El pagament. La declaració d'urgència de l'ocupació dels béns o drets afectats per l'expropiació. Breu referència als procediments especials. Garanties jurisdiccionals.
  
Tema 13. La responsabilitat de les Administracions Públiques. Pressupostos. Efectivitat de la reparació. Els procediments de responsabilitat patrimonial. La responsabilitat de les autoritats i del personal al servei de les Administracions Públiques.
  
Tema 14. Els contractes administratius (I): Concepte i classes. La preparació dels contractes. Formes d'adjudicació. Lliure concurrència. Elements del contracte administratiu.
  
Tema 15. Els contractes administratius (II): La revisió del preu i altres alteracions contractuals. Compliment i incompliment dels contractes administratius.
  
Tema 16. Interpretació, resolució i denúncia dels contractes administratius. Jurisdicció competent. Les garanties dels contractes administratius.
  
Tema 17. Règim Jurídic dels béns locals. Els béns de domini públic. Peculiaritats del seu règim jurídic en l'àmbit local.
  
Tema 18. Béns patrimonials de les entitats locals: adquisició i alienació. Administració, ús i aprofitament. Els béns comunals.
  
Tema 19. Obres municipals: Regulació vigent. Classificació de les obres. Execució del projecte. La responsabilitat derivada d'obres.
  
Tema 20. Intervenció dels ens locals en l'activitat dels particulars: principis i límits, mitjans d'intervenció. Règim jurídic de les llicències. Especial referència a les activitats qualificades.
  
Tema 21. El servei públic en l'esfera local: peculiaritats dels distints modes de gestió.
  
Tema 22. Iniciativa pública en l'activitat econòmica: pressupostos, requisits i procediments. Plans provincials de serveis.
  
Tema 23. Les eleccions locals. Electors i elegibles. El procediment electoral. Règim de recursos.
  
Tema 24. L'organització municipal: principis fonamentals. Els òrgans bàsics: alcaldes, tinents d'alcalde, Plenari i Comissió de Govern.
  
Tema 25. Els òrgans complementaris. El Reglament orgànic municipal.
  
Tema 26. L'Estatut dels membres de les Corporacions Locals: drets i deures en la gestió desconcentrada del municipi. La seua relació amb l'alcalde. Règim jurídic de l'activitat de l'alcalde: resolucions del president de la Corporació, recursos i responsabilitat.
  
Tema 27. L'alcalde. Atribucions. Els tinents d'alcalde. Altres òrgans municipals en la gestió desconcentrada del municipi la seua relació amb l'alcalde. Règim jurídic de l'activitat de l'alcalde: resolucions del president de la Corporació, recursos i responsabilitat.
  
Tema 28. El Plenari de l'ajuntament: composició i atribucions. La Comissió de Govern: composició, nomenament i atribucions. Les comissions informatives. La Comissió Especial de Comptes. Les Juntes de Districte i altres òrgans de gestió desconcentrada.
  
Tema 29. Règim de sessions i acords de les Corporacions Locals. Les sessions: classes, requisits i procediment de celebració i constitució. Especial referència a la sessió constitutiva de la Corporació després del procés electoral.
  
Tema 30. Els acords de les Corporacions Locals. Classes i formes. Sistemes de votació. Informes del secretari i de l'interventor. Actes i certificacions.
  
Tema 31. Tècniques de control. Deure de remissió de les actes i acords municipals a l'administració autonòmica i estatal. Requeriment d'anul·lació.
  
Tema 32. Règim d'impugnació dels actes i acords locals. La impugnació per les corporacions locals de les disposicions i actes d'altres administracions públiques que lesionen la seua autonomia. Exercici d'accions.
  
Tema 33. La Llei Reguladora d'Hisendes Locals: continguts, principis generals. La Coordinació de les hisendes estatal, autonòmica i local.
  
Tema 34. Imposició i ordenació dels tributs locals. Les Ordenances Fiscals, contingut i procediment d'aprovació. Reclamacions en matèria tributaria.
  
Tema 35. Règim Jurídic de les taxes, contribucions especials i preus públics. La gestió, recaptació i inspecció dels tributs locals.
  
Tema 36. Els impostos locals: L'impost sobre béns immobles. L'impost sobre activitats econòmiques. L'import sobre vehicles de tracció mecànica. L'impost sobre construccions, instal·lacions i obres. L'impost sobre increment del valor dels terrenys de naturalesa urbana.
  
Tema 37. El pressupost de les entitats locals. Estructura. Procediment d'aprovació, execució i liquidació. Modificacions de crèdits. Règim pressupostari d'empreses i organismes autòctons de les entitats locals.
  
Tema 38. Fases d'aprovació de la despesa i ordenació del pagament. Control i intervenció de la despesa i règim de comptes.
  
Tema 39. Composició de la despesa local o el seu finançament. La fiscalització dels actes econòmics de les entitats locals: fiscalització interna i fiscalització externa. Especial referència a les Corporacions Locals.
  
Tema 40. La gestió recaptatòria de l'administració local. Formes de gestió. Recaptació en període voluntari. El procediment de constrenyiment.
  
Tema 41. Facultats urbanístiques sobre el sòl: la propietat privada, les facultats urbanístiques de l'administració i les garanties constitucionals de la propietat privada. Drets i deures bàsics dels propietaris en relació amb el règim d'utilització del sòl.
  
Tema 42. La classificació i qualificació del sòl com a tècniques de vinculació objectiva del sòl a destinacions urbanístiques. Règim del sòl urbà, urbanitzable i no urbanitzable.
  
Tema 43. L'Ordenació Territorial: classes de plans d'ordenació, en especial el Pla General d'Ordenació Urbana: contingut, procediment d'elaboració i aprovació en relació amb la Llei Reguladora de l'Activitat Urbanística a la Comunitat Valenciana.
  
Tema 44. Intervenció administrativa en l'edificació i ús del sòl. Actes subjectes a llicència. Competència i procediment per a l'atorgament de llicències urbanístiques.
  
Tema 45. La protecció de la legalitat urbanística i la sanció de la seua infracció. L'acció pública en matèria urbanística. Els delictes relatius a l'ordenació del territori, protecció del medi ambient.
  
Tema 46. El patrimoni municipal del sòl: constitució, béns que l'integren i destinació. Procediment d'adquisició, gestió i cessió del patrimoni municipal del sòl.
  
Matèries específiques relacionades amb el lloc de treball
  
Tema 1. Regulació constitucional del personal al servei de les Administracions Públiques. Legislació Estatal i Autonòmica reguladora del personal al servei de les Administracions Públiques. Legislació bàsica i de desenvolupament de la Funció Pública Local.
  
Tema 2. Plantilles. Relació de llocs de treball: classificació i catalogació de llocs de treball. El registre de personal.
  
Tema 3. L'ingrés en la funció pública (I): Oferta d'Ocupació Pública: objectius, elaboració i contingut. Aprovació i publicació. Efectes de la publicació, grau de compliment. Especialitats en la Funció Pública Local.
  
Tema 4. L'ingrés en la funció pública (II): Òrgans de selecció: classes i regles addicionals del seu contingut i funcionament. Recursos i impugnació. Convocatòria i procediment selectiu. Contingut de la convocatòria. Ordre d'actuació dels aspirants. Sol·licituds. Discapacitats. Llistat d'admesos i exclosos. Celebració de les proves, període de pràctiques i curs selectiu. Nomenament. Especialitats en la Funció Pública Local.
  
Tema 5. Selecció del personal laboral: convocatòria i sistemes selectius, òrgans de selecció. Sol·licitud i anunci. Adquisició de la condició de personal laboral fix. Discapacitats. Contractació de personal laboral no permanent.
  
Tema 6. Provisió de llocs de treball (1): Provisió de llocs de treball mitjançant concurs. Procediment de lliure designació.
  
Tema 7. Provisió de llocs de treball (II): Altres formes de provisió: redistribució d'efectius. Reassignació d'efectius mobilitat per canvi d'adscripció de llocs de treball. Adscripció Provisional. Comissions de Serveis. Atribució temporal de funcions. Provisió de llocs de treball en Comunitats Autònomes.
  
Tema 8. Carrera Professional: grau personal. Interval de nivells de llocs de treball, garantia del lloc de treball.
  
Tema 9. La promoció interna: Règim aplicable. Sistemes selectius. Convocatòries de promoció interna. Requisits de participació. Promoció des de cossos o escales d'un grup de titulació a un altre immediatament superior. Dret dels funcionaris de promoció interna. Acumulació de vacants. Promoció a Cossos o Escales del mateix grup de titulació. Promoció interna del Grup D al C.
  
Tema 10. Valoració dels llocs de treball. Aplicació i necessitat en l'administració Pública. Objectius i sistemes de valoració.
  
Tema 11. El personal al servei de les Corporacions Locals. Classificació: Funcionaris de carrera: concepte i classes. Personal Laboral. Personal eventual. Competència de les Corporacions Locals en matèria de personal: competències del Plenari i competències de l'alcalde o president.
  
Tema 12. Els funcionaris d'Administració Local amb habilitació de caràcter nacional (I): Contingut de les funcions reservades a funcionaris amb habilitació de caràcter nacional: funció de secretaria, funció de control i fiscalització interna de la gestió economicofinancera i pressupostària. Funció de Tresoreria. Funció de Comptabilitat.
  
Tema 13. Els funcionaris d'Administració Local amb habilitació de caràcter nacional (II): Classificació, selecció, formació i habilitació. Sistema de provisió de places. Provisió temporal de vacants: nomenaments interins i habilitacions accidentals. Nomenaments provisionals. Comissions de serveis. Acumulacions. Peculiaritats en ordre als deures, garanties i situacions dels funcionaris amb habilitació de caràcter nacional.
  
Tema 14. Funcionaris propis de la Corporació Municipal. Classificació, selecció i provisió. Funcionaris interins: Selecció i nomenament.
  
Tema 15. Règim Jurídic de la Funció (I): Adquisició i pèrdua de la condició de funcionaris.
  
Tema 16. Règim Jurídic de la funció (II): Situacions administratives: Servei actiu, serveis especials, serveis en Comunitats Autònomes, Expectatives de destinació. Excedència: classes. Suspensió de funcions: classes.
  
Tema 17. Règim Jurídic de la Funció Pública (III): Incompatibilitats dels funcionaris públics.
  
Tema 18. El Règim disciplinari dels funcionaris públics: normes reguladores. Faltes disciplinàries i classificació. Sancions disciplinàries. Graduació de les faltes i sancions. Extinció de la responsabilitat disciplinària. Procediment disciplinari. Especialitats en l'administració Local.
  
Tema 19. Règim retributiu dels funcionaris d'Administració Local (I): Exhaustivitat dels conceptes retributius. Determinació de la seua quantia i límit d'increment del seu reflex pressupostari.
  
Tema 20. Règim retributiu dels funcionaris d'Administració Local (II): Classe de retribucions. Indemnitzacions per raons del servei. Reconeixement dels serveis. Funcionaris en pràctiques.
  
Tema 21. La jornada de treball. Regulació actual: jornada normal, càlcul anual. Horari de treball. Jornada reduïda. Norma general i casos especials.
  
Tema 22. Especial referència a la Policia Local: Escala i categoria. Funcions amb especial referència a la Llei Org. 2/86, de 13 de març, de Forces i Cossos de Seguretat, i a la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana. Selecció, provisió i mobilitat.
  
Tema 23. El personal eventual al servei de l'administració Pública. Règim Jurídic. Singularitats en l'administració Local.
  
Tema 24. El personal laboral al servei de l'administració Local. El personal laboral fix. Funcions i selecció del personal laboral fix.
  
Tema 25. El personal laboral no permanent. Contractes de duració determinada. Supòsits regulats en el RD 2.546/1994, de 29 de desembre, que desenvolupa l'article. 15 de l'Estatut dels Treballadors.
  
Tema 26. Mesures de foment d'ocupació selectiva. Mesures de foment d'ocupació dels treballadors minusvàlids, treballadors majors de 45 anys, joves demandants de primera ocupació. Col·laboració INE-CCLL per a la realització d'obres i serveis per treballadors desocupats.
  
Tema 27. La determinació del contracte de treball: fixació i modificació de les condicions de treball. Duració del contracte. Drets i deures derivats del contracte.
  
Tema 28. Promoció en el treball. Salari i garanties salarials. Modificació, suspensió i extinció del contracte de treball. Mobilitat funcional i geogràfica.
  
Tema 29. Plantilla i escalafons. Ascensos. Registre i cens de personal.
  
Tema 30. El temps de prestació de treball: jornada de treball. Jornades especials. Hores extraordinàries.
  
Tema 31. L'extinció del contracte de treball. La voluntat de l'empresari. La voluntat del treballador. Reestructuració de la plantilla. Força major. Jubilació.
  
Tema 32. El règim disciplinari del personal subjecte a relació laboral: infraccions i sancions procediment sancionador.
  
Tema 33. Direcció i gestió de recursos humans. Tècniques d'organització i planificació.
  
Tema 34. La formació i perfeccionament del personal en l'administració Pública. Definició.
  
Tema 35. Sistemes d'avaluació del rendiment. Resultats. Els plans d'ocupació i la reassignació d'efectius.
  
Tema 36. Seguretat i higiene en el treball. Règim jurídic. El Comitè de Seguretat i Higiene en el treball.
  
Tema 37. Seguretat i higiene en el treball: el factor humà. El medi ambient físic. Prevenció i Seguretat.
  
Tema 38. El dret a la llibertat sindical: drets sindicals, de negociació col·lectiva i de participació en les condicions de treball i participació del personal al servei de les Administracions Públiques.
  
Tema 39. La representació dels funcionaris i dels treballadors i la negociació col·lectiva. Aplicació i abast en l'administració Pública.
  
Tema 40. El dret a la vaga. Finalitats i efectes. Classes i serveis mínims. Singularitats en l'exercici d'aquest dret pel personal de les Administracions Públiques.
  
Tema 41. El sistema espanyol de Seguretat Social: regulació i característiques.
  
Tema 42. Estructura del sistema espanyol de Seguretat Social. Règim General i règims especials.
  
Tema 43. Entitats gestores de la Seguretat Social: l'Institut Nacional de la Seguretat Social, l'INSALUD, l'INSERSO, l'Institut Social de la Marina.
  
Tema 44. El sistema de Seguretat Social: inscripció d'empreses i l'afiliació, altes, baixes i variacions dels treballadors. Llibre de matrícula.
  
Tema 45. Acció protectora del Règim General de la Seguretat Social: Contingències protegibles. Prestacions. Concepte i Classes. Requisits generals per a tindre dret a prestació. Especial referència a la protecció per maternitat.
  
Tema 46. Prestacions de la Seguretat Social (I): Assistència sanitària. Incapacitat Temporal.
  
Tema 47. Prestacions de la Seguretat Social (II): Incapacitat permanent parcial, total, absoluta, gran invalidesa. Prestacions per desocupació
  
Tema 48. Prestacions de la Seguretat Social (III): Jubilació, Prestacions per mort i supervivència.
  
Tema 49. La Seguretat Social dels funcionaris de l'administració Local. Especial referència al Reial Decret 480/1993, de 2 d'abril, pel qual s'integra en el Règim General de la Seguretat Social el règim general de la Seguretat Social dels funcionaris d'Administració Local.
  
Tema 50. Col·laboració de les Mútues d'Accidents de treball i malalties professionals de la Seguretat Social: concepte i característiques. Regulació legal.
  
Tema 51. Cotització a la Seguretat Social (I): Subjectes obligats i responsables. Duració de l'obligació. Determinació del tipus de cotització.
  
Tema 52. Cotització a la Seguretat Social (II): Bases corresponents a contingències comunes, a contingències professionals. Bases de cotització en supòsits especials.
  
Tema 53. Procediment de recaptació de les quotes de Seguretat Social: Recaptació en període voluntari. Forma i temps. Ingressos efectuats fora de termini. Recaptació en via executiva.
  
Tema 54. La jurisdicció laboral: procés i procediment administratius laborals en general. Procediments especials. La reclamació prèvia a les accions laborals.